
Sedarkah kita selama ini di dalam kita menguap dan bersin, sebenarnya di sana Islam 
telah ada suatu garis petunjuk yang perlu kita ambil tahu mengenainya? 

Berkenaan dengan menguap, Rasulullah Shallallahu ‘alaihi wa Sallam memberitahukan 
kepada kita bahawa ia adalah dari Syaitan. Maka, apabila kita menguap atau terasa 
hendak menguap, maka hendaklah kita menahannya atau jika tidak mampu 
menahannya, hendaklah kita menutupnya (menutup mulut ketika menguap). Bukan 
sahaja sekadar menutup dan menahan diri dari menguap (dengan sedaya upaya), tetapi 
hendaklah juga kita mengelak dari mengeluarkan bunyi ketika menguap. Kerana apabila 
seseorang itu menguap sambil mengeluarkan bunyi, maka Syaitan akan ketawa. 

Dari Abu Hurairah radhiyallahu ‘anhu, Rasulullah Shallallahu ‘alaihi wa Sallam bersabda 
(maksudnya), 

“Jika seseorang dari kalian menguap, maka tutuplah mulut dengan tangannya kerana 
sesungguhnya syaitan masuk (ke dalam mulut yang terbuka).” (Hadis Riwayat Muslim, 
Kitab az-Zuhud, hadis no. 7129) 

Juga dari Abu Hurairah radhiyallahu ‘anhu, Rasulullah Shallallahu ‘alaihi wa Sallam 
bersabda (maksudnya), 

“Menguap adalah dari Syaitan. Maka apabila seseorang dari kalian menguap, tahanlah 
(dari menguap) dengan sedaya upaya mungkin kerana sesungguhnya apabila seseorang 
itu menguap sambil berbunyi “Haaa” maka Syaitan akan mentertawakannya.” (Hadis 
Riwayat al-Bukhari, Kitab Permulaan Penciptaan, hadis no. 509) 

Manakala berkenaan dengan bersin pula, ia adalah suatu yang disukai oleh Allah, yang 
mana berbeza dengan perbuatan menguap tadi yang ianya adalah dibenci oleh Allah. 
Apabila seseorang itu bersin, maka dengan itu hendaklah dia memanjatkan pujian 
kepada Allah, dan kepada saudaranya yang mendengar saudaranya yang bersin itu, maka 
hendaklah dia mendoakannya. 

Dari Abu Hurairah radhiyallahu ‘anhu, Rasulullah Shallallahu ‘alaihi wa Sallam bersabda, 

“Sesungguhnya Allah menyukai bersin, dan membenci tindakan menguap. Maka apabila 
seseorang itu bersin, maka pujilah Allah (dengan mengucapkan “Ali iaaJ)”). Manakala 
bagi setiap Muslim yang mendengar saudaranya bersin adalah menjadi 
tanggungjawabnya untuk mendoakannya (mendoakan saudaranya yang bersin) iaitu 

dengan menyebut “4&1 (semoga Allah memberi rahmat kepadanya). Manakala 

menguap, ia adalah dari Syaitan. Maka apabila seseorang dari kalian menguap, tahanlah 
ia dengan sedaya upaya mungkin kerana sesungguhnya apabila seseorang itu menguap 
sambil berbunyi “Haaa” maka Syaitan akan mentertawakannya.” (Hadis Riwayat al- 
Bukhari, Kitab al-Adab, hadis no. 242) 

Di dalam riwayat yang lain, juga dari Abu Hurairah radhiyallahu ‘anhu, Rasulullah 
Shallallahu ‘alaihi wa Sallam bersabda (maksudnya), 


“Jika seseorang itu bersin, maka hendaklah ia memanjatkan pujian kepada Allah 
(dengan mengucapkan “Ali iaaJ)”). Manakala bagi setiap Muslim yang mendengar 
saudaranya bersin adalah menjadi tanggungjawabnya untuk mendoakannya (mendoakan 
saudaranya yang bersin) iaitu dengan menyebut (semoga Allah memberi 

rahmat kepadanya). Dan jika orang yang bersin mendengar saudaranya menyebutkan 
“4&1 maka hendaklah dia mengucapkan (Semoga Allah 

memberi petunjuk kepadamu dan memperbaiki keadaanmu).” (Hadis Riwayat al-Bukhari, 
Kitab al-Adab, hadis no. 243) 

Dalam hadis yang lain, dinyatakan bahawa orang yang bersin yang mendengar 
saudaranya mendoakannya, maka dia boleh juga mengucapkan (selain di atas), 

Ui 

“Semoga Allah mengampuni diri kami dan kamu.” (Hadis Riwayat at-Thabrani. Lihat di 
dalam Shahih al-Jami’ oleh Syaikh al-Albani) 

Atau, di dalam sebuah atsar dijelaskan, dari Nafi radhiyallahu ‘anhu, 

“Apabila Ibnu Umar bersin dan seseorang mengucapkan: 

“Akil (semoga Allah memberi rahmat kepadanya), maka dia (Ibnu Umar) 

mengucapkan: 

“^iij Ui ji *j j Ui) (Semoga Allah memberi rahmat ke atas diri kami dan 

kamu)”. (Hadis Riwayat Imam Malik di dalam Muwaththa’, 54/5) 

Juga adalah suatu sunnah, apabila seseorang itu bersin, hendaklah dia menutup atau 
meletakkan tangannya atau bajunya (atau kain yang seumpamanya) kepada mukanya 
sambil merendahkan mukanya dan memperlahankan suaranya. 

Daripada Abu Hurairah radhiyallahu ‘anhu (maksudnya), 

“Apabila Rasulullah Shallallahu ‘alaihi wa Sallam bersin, beliau meletakkan tangannya 
atau kain bajunya ke mulutnya (untuk menutupnya) sambil memperlahankan suaranya 
(bunyi bersin).” (Hadis Riwayat Abu Daud, Kitab al-Adab, hadis no. 5011. Lihat juga di 
dalam Shahih Sunan Abi Daud oleh Syaikh al-Albani) 




